Situație infecții respiratorii, pneumonii și gripă, perioada 17-23 martie 2025

 Ministerul Sănătății a dispus încetarea stării de alertă epidemiologică determinate de gripă. La nivel național numărul cazurilor de infecții respiratorii a scăzut succesiv pentru o perioadă de minim 3 săptămâni. Instrucțiunea de încetare a fost deja publicată în Monitorul Oficial. Și în județul Sibiu s-a înregistrat, în ultima lună, o scădere a numărului de îmbolnăviri.

 În săptămâna 12 de raportare(17-23 martie 2025) au fost înregistrate un număr de 2032 de cazuri de infecții respiratorii acute( în scădere cu două cazuri față de săptămâna anterioară), 531 de cazuri de pneumopatii( cu 126 mai puțin decât în săptămâna 11) și 94 de cazuri de gripă, cu 92 mai puțin comparativ cu săptămâna trecută. În aceeași perioadă a anului 2024 au fost raportate 1048 de cazuri de infecții acute ale căilor respiratorii, puțin peste 500 de pneumopatii și doar 9 cazuri de gripă.

 Tot în ultima săptămână de raportare a fost înregistrat și un nou deces cauzat de gripă. Este vorba despre un bărbat în vârstă de 78 de ani, nevaccinat antigripal, cu multiple comorbidități.

 În ceea ce privește formele de boală, în majoritatea cazurilor vorbim despre afecțiuni ușoare și medii. 51 de persoane au fost tratate în spitalele din județ pentru infecții respiratorii acute, 128 pentru afecțiuni pulmonare și 29 pentru gripă. Pe toate cele 3 tipuri de îmbolnăviri, segmentul de vârstă predominant a fost cel situat între 15 și 49 de ani.

|  |  |  |  |  |  |  |  |
| --- | --- | --- | --- | --- | --- | --- | --- |
| Gripă  | Total  | 0-1 | 2-4 | 5-14 | 15-49 | 50-64 | >65 |
| Nr.cazuri | 94 | 11 | 12 | 17 | 31 | 10 | 13 |
| Internări  | 29 | 5 | 4 | 10 | 2 | 0 | 8 |
| Decese  | 1 | 0 | 0 | 0 | 0 | 0 | 1 |

|  |  |  |  |  |  |  |  |
| --- | --- | --- | --- | --- | --- | --- | --- |
| IACRS | Total  | 0-1 | 2-4 | 5-14 | 15-49 | 50-64 | >65 |
| Nr.cazuri | 2032 | 189 | 280 | 560 | 700 | 188 | 115 |
| internari | 51 | 30 | 10 | 9 | 2 | 0 | 0 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pneumopatii | Total  | 0-1 | 2-4 | 5-14 | 15-49 | 50-64 | >65 |
| Nr.cazuri | 531 | 30 | 49 | 58 | 163 | 98 | 133 |
| Internări | 128 | 24 | 8 | 12 | 33 | 18 | 33 |

De la începutul sezonului de supraveghere 2024 – 2025 au fost raportate 3934 cazuri de gripă (dintre care 304 cazuri au fost confirmate prin RT PCR), 46609 cazuri IACRS și 11084 cazuri de pneumonii.

Director executiv,

Ec. Cojocaru Nicolae Horațiu

Întocmit:

Cons. princip. Ungureanu Denisa